Bipo gavana blong Hela askim long State of Emergency long provins
Gavman blong Papua New Guinea Praim Minista, James Marape imas strongim moa wok blong state of imegensi long Hela provins blong daonim ol bikpla heve blong loa na oda we iwok long bagarap olgeta nau.
Gavana bifo blong Hela provins, Francis Potape i mekim despla askim bihaen long wanpla soljia ibin dai long wanpla fait wantem ol trabalman oa warrior long wik igo pinis. Emi tok ol soljia ibin bekim dai blong wanwok blong ol na oli bin sutim dai sampla long ol despla warrior.
Mr Potape itok tu olsem gavman imas rausim provinsal gavman long wonem emi no mekim ol wok blong stopim ol bikpla wari blong ol kriminal iwok long kamapim trabal long provins.
Hela provins i hostim planti bikpla wok divelopman olsem LNG Gas project, na ol oil divelopman tu istap long hap, na Mr Potape itok ol despla kampani i wok long wari tru long safety blong ol wokas na bisnis blong ol.Harim moa long program
tpi_Latn tpi_Latn tpi_Latn tpi_Latn tpi_Latn